Nog 18 toetsbeamptes in Limpopo aangekeer | Maroela Media
Nog 18 toetsbeamptes van twee privaat voertuigtoetssentra in Polokwane (Pietersburg) in hegtenis geneem.
Joel Seabi, woordvoerder van die direktoraat vir prioriteitsmisdaadondersoeke (die Valke), het gesê die persone is Donderdag in hegtenis geneem. "Hulle het herhaaldelik die identiteitsbesonderhede van niksvermoedende individue gebruik om padwaardigheidsertifikate uit te reik vir voertuie wat nooit getoets is nie."
Altesaam 32 persone is reeds hierdie week in hegtenis geneem in verskeie dele van die provinsie as deel van Operasie Corolla. Vier persone is Maandag in Lephalale (Ellisras) in hegtenis geneem en 10 persone is Woensdag in Marble Hall aangekeer.
Sewentien van die verdagtes sal Maandag in die Polokwane-landdroshof verskyn.
Namane Dickson Masemola, Limpopo se LUR vir vervoer en gemeenskapsveiligheid, en adv. Makhosini Msibi, uitvoerende hoof van die Padbestuurskorporasie (RTMC), het by Operasie Corolla aangesluit. Hulle het nog inhegtenisnemings versoek.
Kom gerus Nelspruit toe, hier is toets sentrums wat voertuie deur die toets sit al is die voertuig nie padwaardig. Ons het 'n gebruikte Citi Golf by 'n handelaar gekoop, hy het die dag tevore COR geslaag, die enjin kap kabel was afgebreek, jy kon die enjin kap nie oopmaak. Onlangs is 'n bakkie deur die toets, handbriek werk nie, slave cylinder se piston afgebreek. Ek het op my eie koste nuwe onderdele ingesit.
Vrot tot op die been
Die produk van 'n "Afrika demokrasie"…
Ons wou dit mos so gehad het…
Johan, hoeveel ons is in jou pond? Net jammer daar word nie landwyd "Operasie Corolla" gehou nie, en jammer sake neem 'n ewigheid om afgehandel te word. Soos die man wat R87000 gemaak het om vir ander hul leerlinglisensies te gaan skryf. R3500 om die toets te gaan skryf,dus, R3500 vir 'n uur se werk per dag, R17 500/week, x4 = R70 000/ maand belasting vry. Goeie geld, hoekom dan waarde heg aan 'n lewe?
Nou is daar so 32 plus mense wat gevang is. Vilgende week kom hulle voor kry borg en gaan aan met hulle bedrog. Alternatief die staat skors hulle met volle salaris en hulle gaan sit by die huis. Hulle gaan nie nou en nou verhoor word nie en die kaders se verweer is jy is nie skuldig totdat jy skuldig bevind is nie . Die werk moet aangaan 32 nuwe mense word tydelik / permanent aangestel sodoende is dit mos werkskepping virdie provinsiale regering . Slim ne